En bare 15-årig dreng er blevet tilbageholdt af politiet på Nørrebro i København.

Det skete, da den 15-årige affyrede fyrværkeri mod politi i civil.

Det skriver Københavns Politi på Twitter.

Drengen affyrede ifølge politiet et bomberør mod de civilklædte betjente.

Og derfor skred politiet ind.

Sagen behandles nu som overtrædelse af Straffeloven, oplyses det.

Sagen kommer efter flere dage med dramatiske episoder på netop Nørrebro, hvor børn og unge har affyret store mængder fyrværkeri mod tilfældigt forbipasserende.

Det har fået politiet til at troppe massivt op i gaderne omkring Den Røde Plads på Nørrebro, hvor de voldsomste episoder har udspillet sig.

Såvel almindelige mennesker, politibiler, busser og taxier er blevet beskudt, hvis de har bevæget sig i området.

Og flere beboere i området har udtrykt stor utryghed ved det, der foregik i gaderne.

Tidligere blev to unge anholdt af politiet, men de er løsladt igen.

Endnu er ingen kommet alvorligt til skade i forbindelse med det, nogle har beskrevet som krigslignende tilstande.